laion/Wikipedia-Exotic huggingface dataset:
মহাকাশ বাহিনী

মহাকাশ বাহিনী হলো কোনো দেশের সামরিক বাহিনীর শাখা যা মহাকাশে সামরিক অভিযান ও যুদ্ধ পরিচালনার কাজ করে থাকে। বিশ্বের প্রথম মহাকাশ বাহিনী ছিল রুশ মহাকাশ বাহিনী যা ১৯৯২ সালে একটি স্বাধীন সামরিক পরিষেবা হিসাবে প্রতিষ্ঠিত হয়েছিল। তবে ১৯৯৭-২০০১ সাল পর্যন্ত এটি স্ট্র‍্যাটেজিক রকেট ফোর্সের সাথে মিলিত ছিল। ২০০১ সালে এটিকে আবার স্বাধীন বাহিনী হিসেবে গঠন করার পরে ২০১৫ সালে এটি রুশ বিমানবাহিনীর সাথে মিলিত হয়ে রুশ বিমান ও মহাকাশ বাহিনী গঠন করে। ২০২৩ সাল পর্যন্ত কেবল মার্কিন মহাকাশ বাহিনী এবং চীনের পিপলস লিবারেশন আর্মি স্ট্র্যাটেজিক সাপোর্ট ফোর্স হলো বিশ্বের দুটি স্বাধীন মহাকাশ বাহিনী। সাধারণত যেসব দেশে ছোট মহাকাশ বাহিনী আছে তারা মহাকাশ বাহিনীকে বিমান বাহিনীর সাথে মিলিত করে একটিমাত্র সামরিক শাখায় রূপদার করে, যেমন: রুশ বিমান ও মহাকাশ বাহিনী ও ফরাসি বিমান ও মহাকাশ বাহিনী। যেসব দেশের মহাকাশ কার্যক্রম সীমিত তারা সাধারণত বিমান বাহিনীর অধিনে মহাকাশ কার্যক্রম পরিচালনা করে। বায়ুমণ্ডল এবং মহাকাশের সীমানা নির্দেশক কার্মান রেখা অতিক্রমকারী প্রথম কৃত্রিম বস্তু হলো ২০ জুন ১৯৪৪ তারিখে জার্মান সেনাবাহিনী কর্তৃক নিক্ষেপিত এমডাব্লিউ ১৮০১৪ নামের একটি এ-৪ রকেট। এ-৪ রকেট হলো বিশ্বের প্রথম নিক্ষেপী ক্ষেপণাস্ত্র। এ-৪ রকেটের নকশাকার ছিলেন ভের্নার ফন ব্রাউন এবং তিনি এই ক্ষেপণাস্ত্রকে মহাকাশযানে হিসাবে ব্যবহার করতে আশাবাদী ছিলেন। মার্কিন যুক্তরাষ্ট্র এবং সোভিয়েত ইউনিয়ন উভয় দেশেই দ্বিতীয় বিশ্বযুদ্ধ শেষ হওয়ার পরপরই মহাকাশের সামরিক উন্নয়ন শুরু করে। সেসময় উভয় পরাশক্তিই এ-৪ রকেট, সংশ্লিষ্ট গবেষণা সামগ্রী এবং জার্মান বিজ্ঞানীদের নিয়ে তাদের নিজস্ব নিক্ষেপী ক্ষেপণাস্ত্র তৈরি এবং মহাকাশ নিয়ে সামরিক কার্যক্রম শুরু করে। বর্তমানে স্বাধীন সামরিক বাহিনী হিসেবে স্বীকৃতি মহাকাশ বাহিনীর তালিকা নিচে উল্লেখ করা হলো। পিপল'স লিবারেশন আর্মি স্ট্র‍্যাটেজিক সাপোর্ট ফোর্স মার্কিন মহাকাশ বাহিনী নিচের মহাকাশ বাহিনীগুলো পূর্বে ছিল তবে এখন স্বাধীন বাহিনী হিসেবে তাদের অস্তিত্ব নেই। রুশ মহাকাশ বাহিনী (১৯৯২-১৯৯৭/২০০১-২০১১) সামরিক বাহিনী মহাকাশ বাহিনীর তালিকা "As Trump pushes for separate space force, Russia moves fast the other way" (ইংরেজি ভাষায়)। ২১ জুন ২০১৮।  Dan Robitzski। "The US May Soon Have The World's First Space Force" (ইংরেজি ভাষায়)। ফিউচারিসম। সংগ্রহের তারিখ ২০২১-০২-০৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "China Has a 'Space Force.' What Are its Lessons for the Pentagon?" (ইংরেজি ভাষায়)। সেপ্টেম্বর ২০১৮।  Richard Hollingham8th September 2014 (২০১৪-০৯-০৮)। "V2: The Nazi rocket that launched the space age - BBC Future" (ইংরেজি ভাষায়)। বিবিসি। সংগ্রহের তারিখ ২০২১-০২-০৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
তাই ফাকে গোষ্ঠী

তাই ফাকে গোষ্ঠী যারা ফাকিয়াল বা সহজভাবে ফাকে নামেও পরিচিত, এরা আসামের ডিব্রুগড় জেলা এবং তিনসুকিয়া জেলায় বসবাসকারী তাই ভাষাগোষ্ঠীর অন্তর্ভুক্ত এক জনগোষ্ঠী। এরা প্রধানত আদিবাসী জাতিগোষ্ঠীর অন্তর্গত। এরা দিহিং নদীর উপকূল এলাকা এবং লোহিতের সংলগ্ন অংশে বসবাস করে। এই অঞ্চল অরুণাচল প্রদেশের চাংলাং জেলা হিসাবে পরিচিত। ১৯৯০ সালের জনগননায় তাদের জনসংখ্যা ছিল পাঁচ হাজার যা আড়াইশোরও কম পরিবার নিয়ে গঠিত ছিল। বিশ্বাস করা হয় যে, তাই ফাকে গোষ্ঠীর লোকেরা আঠারো শতকে মিয়ানমারের মংমাও (মুয়াং মাও) এর শান রাজ্য থেকে এদেশে স্থানান্তরিত হয়েছিলেন। ফাকে শব্দটি তাই শব্দ ফা এবং কে এই দুই শব্দের সংমিশ্রনে গঠিত। ফা কথার অর্থ প্রাচীর এবং কে কথার অর্থ প্রাচীন বা পুরাতন। এই দুই শব্দ থেকে ফাকে শব্দ উদ্ভূত হয়েছে। আসামে অভিবাসনের আগে তারা ইরাবতি নদীর তীরবর্তী অঞ্চলের বাসিন্দা ছিল। আসামে এসে তারা প্রথমে মুংকংয়ের রাজকীয় বংশের প্রধান চৌ তা মেং খুয়েন মেং-এর অধীনে বুড়িদিহিং-এর নিংরু থেকে একটু উপরে মুংকংটত নামক স্থানে বসতি স্থাপন করেছিলেন। উনিশ শতকের গোড়ার দিকে তৎকালীন আহোম (আসাম) অফিসার চন্দ্র গোহাইন তাই ফাকে গোষ্ঠীর লোকেদের ডাক পাঠান। তিনি একটি ছোট সেনাবাহিনী নিয়ে পূর্বাঞ্চলীয় জেলাগুলি পরিদর্শন করেছিলেন যেখানে মূলত তাই ফাকে গোষ্ঠীর লোকেরা বসতি স্থাপন করেছিলেন। চন্দ্র গোহাইন তাদের আদি বাসস্থান থেকে তার রাজধানীতে নিয়ে আসেন। ব্রিটিশরা আসাম আক্রমণ করলে, বার্মিজ কর্তৃপক্ষ তাদের এবং শান জাতির অন্যদেরকে মোগংয়ে ফিরে যাওয়ার নির্দেশ দেয়। তাই ফাকে লোকেরা বুড়িদিহিং অঞ্চলে গিয়ে বসতি স্থাপন করে। পরবর্তীকালে এই জনগোষ্ঠীর লোকেরা বুড়িদিহিং নদীর দক্ষিণ তীরের সমৃদ্ধ অঞ্চলে তাদের জনবসতি স্থাপন করে। William J. Gedney (১৯৯২)। Papers on Tai Languages, Linguistics, and Literatures: In Honor of William J. Gedney on His 77th Birthday। Northern Illinois University, Center for Southeast Asian Studies। পৃষ্ঠা 14। আইএসবিএন 1-877979-16-3।
হুণ

প্রাচীন ভারতীয়দের দ্বারা মধ্য এশীয় উপজাতিদের একটি গোষ্ঠীকে হুনাস বা হুন নামে অভিহিত করা হত। এই গোষ্ঠীর লোকেরা পঞ্চম শতাব্দীর শেষের দিকে বা ষষ্ঠ শতাব্দীর শুরুতে খাইবার গিরিপথ হয়ে ভারতীয় উপমহাদেশে অনুপ্রবেশ শুরু করেছিল। হুনরা দক্ষিণে ইরান এবং কৌশাম্বী পর্যন্ত এলাকা দখল করে গুপ্ত সাম্রাজ্যকে ব্যাপকভাবে দুর্বল করে দেয়। হুনরা শেষ পর্যন্ত ভারতীয় রাজকুমারদের একটি জোটের দ্বারা পরাজিত হয়েছিল যার মধ্যে অন্তর্ভুক্ত ছিলেন একজন ভারতীয় রাজা যশোধর্মন এবং গুপ্ত সম্রাট নরসিংহগুপ্ত। তারা ৫২৮ খ্রিস্টাব্দে একটি হুন সেনাবাহিনী এবং তাদের শাসক মিহিরকুলাকে পরাজিত করে এবং তাদের ভারত থেকে বিতাড়িত করে। গুপ্তরা এই অভিযানে সামান্য ভূমিকা পালন করেছিল বলে মনে করা হয়। মনে করা হয় যে, হুনদের মধ্যে জিওনাইট অথবা হেফথালাইট, কিদারাইটস, অ্যালচন হুন (অ্যালকসন, আলাখানা, ওয়ালক্সন ইত্যাদি নামেও পরিচিত) এবং নেজাক হুন ইত্যাদি গোষ্ঠী অন্তর্ভুক্ত। হিন্দু গ্রন্থে উল্লিখিত হারাহুনাদের (হালাহুনা বা হারাহুরা নামেও পরিচিত) ও অন্যান্য সাধারণ হুনদের সম্বোধনে এই ধরনের নামগুলি কখনও কখনও ব্যবহৃত হয়েছে। যদিও এই গোষ্ঠীগুলি (এবং ইরানী হুন ) হুনদের একটি শাখা বলে মনে করা হয় কিন্তু এই ধরনের নামগুলি হুন জাতির সাথে অপরিহার্যভাবে সমার্থক ছিল না। কিছু লেখক পরামর্শ দেন যে ভারত আক্রমনকারী হুনরা আসলে ছিল মধ্য এশিয়ার ইফথালাইট হুনদের অন্তর্গত। ইউরোপ আক্রমণকারী মধ্য এশিয়ার মানুষদের সাথে হুনদের সম্পর্ক থাকলেও তার কোনও স্পষ্ট প্রমাণ পাওয়া যায়নি। ভারতে সবচেয়ে দূরবর্তী ভৌগোলিক সীমাতে অবস্থিত অঞ্চলগুলি হুনদের দ্বারা নিয়ন্ত্রিত হত। মধ্য ভারতের মালওয়া পর্যন্ত অঞ্চলকে হুনরা নিজেদের প্রভাবে আচ্ছাদিত করেছিল। তাদের বারবার আক্রমণ এবং তাদের সাথে যুদ্ধে পরাজয় ছিল গুপ্ত সাম্রাজ্যের পতনের প্রধান কারণ। India: A History by John Keay p.158 Haywood, John (২০০২)। Historical Atlas of the Classical World 500BC-600AD। Barnes & Noble Books। পৃষ্ঠা 2.23। আইএসবিএন 0-7607-1973-X।  Dani, Ahmad Hasan (১৯৯৯)। History of Civilizations of Central Asia: The crossroads of civilizations: A.D. 250 to 750। Motilal Banarsidass Publ.। পৃষ্ঠা 175। আইএসবিএন 9788120815407।  Kurbanov, Aydogdy (২০১০)। "The Hephthalites: Archaeological and Historical Analysis" (পিডিএফ)। পৃষ্ঠা 24। সংগ্রহের তারিখ ১৭ জানুয়ারি ২০১৩। The Hūnas controlled an area that extended from Malwa in central India to Kashmir.  Gerald James Larson (১৯৯৫)। India's Agony Over Religion। State University of New York Press। পৃষ্ঠা 78–79। আইএসবিএন 978-1-4384-1014-2।
সুলতান আহমদ শাহ মসজিদ

সুলতান আহমদ শাহ মসজিদ (মালয়: Masjid Sultan Ahmad Shah) হলো পাহাংয়ের একটি মসজিদ। এটি মসজিদটি মালয়েশিয়ায় পাহাংয়ের কুয়ান্তানে অবস্থিত। মসজিদটি সুলতান আহমেদ আল-মুআজ্জাম শাহ ইবনি আলমারহুম বেনদাহারা শ্রী মহারাজা তুন আলীর (২৩ মে ১৮৩৬ - ৯ মে ১৯১৪) নামে নামকরণ করা হয়, যিনি ছিলেন পাহাং এর ষষ্ঠ রাজা বেন্দাহারা এবং পাহাং এর প্রতিষ্ঠাতা এবং প্রথম আধুনিক সুলতান। ২৮ আগস্ট ১৯৬৪ সালে সুলতান আবু বকর রিয়াতউদ্দিন আল-মুআজ্জাম শাহ ইবনে আল-মারহুম সুলতান আবদুল্লাহ আল-মুতাসিম বিল্লাহ শাহ আনুষ্ঠানিকভাবে মসজিদটি উদ্বোধন করেন। ওয়াল স্ট্রিটে (বর্তমানে মাহকোটা সড়কে) অবস্থিত পুরানো কাঠের মসজিদের জায়গায় নতুন মসজিদ নির্মাণ করতে, ১৯৬২ সালে সুলতান আহমেদ ১ মসজিদের নকশায় এই মসজিদটি নির্মিত হয়। মসজিদে একটি বড় গম্বুজ এবং রকেট আকৃতির মিনার রয়েছে। ১৯৯২ সালে মসজিদটি ভেঙ্গে ফেলা হয় এবং এর জায়গায় একটি বড় গম্বুজ এবং ছোট গম্বুজসহ নতুন চারটি মিনারের একটি রাষ্ট্রীয় মসজিদ তৈরি করা হয় এবং একই নাম রাখা হয়। এই ভবনটি নতুনভাবে ১৯৯১ থেকে ১৯৯৩ সালের মধ্যে ডিজেডজে আর্কিটেক্ট এবং অ্যাসোসিয়েটস দ্বারা নির্মিত হয়। সুলতান আহমাদ আল-মুয়াজ্জাম শাহের প্রপৌত্র, সুলতান হাজী আহমদ শাহ আল-মুস্তাইন বিল্লাহ ইবনে আলমারহুম সুলতান আবু বকর রিয়ায়াতউদ্দিন আল-মুআজ্জাম শাহ, মক্কার বড় মসজিদের প্রাক্তন ইমাম সাইখ মুহাম্মাদ বিন আবদুল্লাহ আস-সাবিল শুক্রবার, ২১ অক্টোবর ১৯৯৪ সালে আনুষ্ঠানিকভাবে মসজিদ পুনরায় উদ্বোধন করেন। প্রাক্তন গ্র্যান্ড ইমাম, দাতো' বদলি শাহ বিন আলাউদ্দিন পাহাং-এর ভাইস মুফতি হওয়ার পর, ২০২৩ সালের ফেব্রুয়ারি থেকে তুয়ান হাজি মোহাম্মদ রিজ্জাল বিন মোহাম্মদ আলী নাফিয়াহ হলেন সুলতান আহমেদ মসজিদের বর্তমান প্রধান ইমাম। উইকিমিডিয়া কমন্সে সুলতান আহমদ শাহ মসজিদ সংক্রান্ত মিডিয়া রয়েছে। মালয়েশিয়ায় ইসলাম "Beautiful Mosque Pictures"। beautifulmosque.com। ২৬ অক্টোবর ২০২১ তারিখে মূল থেকে আর্কাইভ করা। সংগ্রহের তারিখ ২৪ মার্চ ২০২৩।  "Attractions"। Run Out Marathon (ইংরেজি ভাষায়)। ২০১৮-০৯-১৫ তারিখে মূল থেকে আর্কাইভ করা। সংগ্রহের তারিখ ২০১৮-০৯-১৪।
ওমর খৈয়াম (অভিঘাত খাদ)

ওমর খৈয়াম হল চন্দ্রের প্রভাবের একটি গর্ত যা চাঁদের পৃষ্ঠের উত্তর-পশ্চিম অংশের ঠিক বাইরে অবস্থিত, পৃথিবী থেকে অনেক দূরে অবস্থিত। এটি ভূপৃষ্ঠের এমন একটি অঞ্চলে অবস্থিত, যা কখনো কখনো লিব্রেশনের (যুদ্ধের) কারণে পৃথিবীর দৃষ্টিতে আনা হয় এবং অনুকূল আলোর পরিবেশে এটি এক প্রান্ত থেকে দেখা যায়। যাইহোক, এই ধরনের পরিবেশ-পরিস্থিতিতে খুব বেশি বিস্তারিত দেখা যায় না, এবং গর্তটি কক্ষপথ থেকে সবচেয়ে ভালভাবে দেখা যায়। এই বৈশিষ্ট্যটি পোকজোবাটের পশ্চিমের বড় প্রাচীর ঘেরা সমতল প্রান্তে অবস্থিত এবং ওমর খৈয়ামের উত্তর-পশ্চিম প্রান্তটি জেসিগমন্ডি গর্ত দিয়ে ঢাকা। ওমর খৈয়ামের ভেতরের মেঝেটির পূর্ব-দক্ষিণ-পূর্ব অংশটি ছোট এবং ছোট গর্ত দিয়ে ঢাকা।ভেতরের মেঝেটির বাকি অংশ এই গর্তের পশ্চিমে বাইরের রিমের সাথে সংযুক্ত, একটি রিজ দ্বারা অর্ধেক ভাগ করা হয়েছে, যা ওমর খৈয়ামকে একাধিক বিভাজিত প্রভাবের সমন্বয়ে গঠিত একটি গঠনের চেহারা দেয়। ওমর খৈয়ামের বাইরের অংশটি মারাত্মকভাবে ক্ষয়িত এবং দক্ষিণ-পূর্ব দিকে বিশাল ব্যবধান রয়েছে। একটি ছোট গর্ত পশ্চিম দিকের রিমকে ছাপিয়ে গেছে এবং একাধিক ছোট গর্ত ভিতরের পার্শ্ব এবং অংশগুলোকে চিহ্নিত করে। দক্ষিণ-পশ্চিমের মেঝের অংশ অন্য জায়গার তুলনায় কিছুটা মসৃণ। পার্সিয়ান গণিতবিদ এবং জ্যোতির্বিজ্ঞানী ওমর খৈয়ামের সম্মানে এই গর্তটির নামকরণ করা হয়েছিল(ওমর খৈয়াম)। তথ্য বিবরণী
সাধবা

সাধবা (বা সাধব ) ( ওড়িয়া: ସାଧବ)-রা ছিলেন কলিঙ্গ অঞ্চলের প্রাচীন নাবিক। প্রাচীন ভারতের কলিঙ্গ অঞ্চল আধুনিক ভারতের ওড়িশা রাজ্যের অন্তর্ভুক্ত। সাধবারা বাণিজ্য পরিচালনার জন্য বোইটাস নামক বিশেষ জাহাজ ব্যবহার করে দক্ষিণ-পূর্ব এশিয়ার মতো দূরবর্তী দেশগুলিতে জলপথে গমন করত। কার্তিক পূর্ণিমার প্রথম প্রহর (অক্টোবর এবং নভেম্বরের পূর্ণিমার দিন) -কে সাধবারা তাদের দীর্ঘ যাত্রা শুরু করার জন্য একটি শুভ উপলক্ষ বলে বিবেচিত করতেন। নারকেল, মাটির পাত্র, চন্দন, কাপড়, চুন, চাল, মশলা, লবণ, লবঙ্গ, কুমড়া, রেশমের শাড়ি, পান, সুপারি, হাতি, মূল্যবান ও অর্ধমূল্যবান পাথর ছিল তাদের বাণিজ্যের প্রধান সামগ্রী। এই উপজাতির মহিলারাও সমুদ্রযাত্রায় অংশ নিতেন। তারা সাধবানী নামে পরিচিত ছিলেন ( ওড়িয়া: ସାଧବାଣୀ সাধবাণী)। ওড়িয়া নাবিকরা পূর্ব ও দক্ষিণ-পূর্ব এশিয়ায় বৌদ্ধ ও হিন্দু ধর্মের প্রসারে সহায়ক ভূমিকা পালন করেছিল। এছাড়াও ভারতীয় স্থাপত্য, রামায়ণ এবং মহাভারতের মতো মহাকাব্য, ব্রাহ্মী লিপি লিখন পদ্ধতি ইত্যাদি বিষয়ে তাদের প্রমুখ যোগদান ছিল। সংস্কৃত সাহিত্যে অন্যান্য বিভিন্ন ভাষাগোষ্ঠী যেমন খেমার, থাই, চাম, বালিনিজ ইত্যাদি অনেক দক্ষিণ-পূর্ব এশীয় ভাষায় বিভিন্ন ভারতীয় শব্দাবলীর উপস্থিতি দেখা যায়। মনে করা হয় সাধবাদের বানিজ্যযাত্রার জন্যই সেই অঞ্চলের ভাষায় বিভিন্ন ভারতীয় শব্দের প্রভাব পরেছিল। গজপতি সাম্রাজ্যের পতনের সাথে ষোল শতকে সামুদ্রিক বাণিজ্য হ্রাস পায়, যা সাধবাদের পক্ষে অসুবিধাজনক হয়ে উঠেছিল। প্রাচীন যুগে স্থল রেশম পথ এবং সামুদ্রিক রেশম পথ উপমহাদেশের দুটি স্বতন্ত্র ধরনের বাণিজ্য পথ ছিল যা বণিক নেতাদের দ্বারা নিয়ন্ত্রিত হত। দুই প্রধান ব্যবসায়ী গোষ্ঠী ছিল, শ্রেষ্ঠী এবং সার্থবাহ । শ্রেষ্ঠীরা শহর ও গ্রামে ব্যবসা করতেন এবং তারা স্থানীয় অঞ্চলের পন্যের প্রয়োজন পূরণ করতেন। অপরপক্ষে সর্থবাহ, যারা কাফেলা নেতা হিসাবেও পরিচিত, তারা এক জায়গা থেকে অন্য জায়গায় ভ্রমণ করতেন ও দেশী এবং বিদেশী উভয় পণ্যের ব্যবসা করতেন। তারা আমদানি ও রপ্তানি উভয়ই নিয়ন্ত্রণ করতেন এবং স্থানীয় শ্রেষ্ঠীদের কাছে কাচামাল বিক্রেতা এবং সরবরাহকারী হিসাবে পরিচিত ছিলেন। Sanyal, Sanjeev (২০১৬)। The Ocean of Churn: How the Indian Ocean Shaped Human History (ইংরেজি ভাষায়)। Penguin UK। পৃষ্ঠা 84। আইএসবিএন 978-93-86057-61-7।  Patnaik, Nihar Ranjan (১৯৯৭)। Economic History of Orissa (ইংরেজি ভাষায়)। Indus Publishing Company। পৃষ্ঠা 117। আইএসবিএন 81-7387-075-6।
হারিস

হারিস বা জারেশ ( আরবি: هريس) বা বোকো বোকো অথবা হারিসা হল মাংসের সাথে মিশ্রিত, পাকা গম দিয়ে প্রস্তুত একটি খাবার। এটি প্রধানত বিভিন্ন জাতের বীজ থেকে উতপন্ন গম দিয়ে তৈরি করা হয়। হারিস একটি জনপ্রিয় খাবার যা সমগ্র আরব বিশ্বে পরিচিত এবং সাধারণত রমজান মাসে পারস্য উপসাগরের উপকূলীয় অঞ্চলে অবস্থিত আরব দেশের রাজ্যেগুলিতে এই খাবার রান্না করে খাওয়া হয়। আশুরার সময় ইরাক, লেবানন এবং বাহরাইনে শিয়া মুসলমানরা এই খাবারটি রান্না করে খায়। হারিস ( আরবি: هريس) শব্দটি একটি আরবি শব্দ হারসা থেকে উদ্ভূত হয়েছে যার অর্থ হল থেতলানো বা থেতলে মাখা। আর্মেনিয়ান উপাখ্যান অনুসারে আর্মেনিয়ার পৃষ্ঠপোষক সাধক, গ্রেগরি দ্য ইলুমিনেটর দরিদ্রদের জন্য ভালবেসে বিভিন্ন দানের আয়োজন করেছিলেন এবং খাবার সরবরাহ করছিলেন। ভিড় বাড়তে থাকায় লোকজনদের খাওয়ানোর জন্য পর্যাপ্ত ভেড়া ছিল না তাই রান্নার খাবারে গম যোগ করা হয়েছিল। তারা লক্ষ্য করলো যে গমগুলো রান্নার সময় কড়াইয়ের নিচে লেগে যাচ্ছে। সন্ত গ্রেগরি তখন খাবারটিকে ভালোভাবে নাড়তে পরামর্শ দিলেন। সেইসময় তিনি উচ্চারন করলেন হারেখ যার অর্থ নাড়া দেওয়া। এইভাবে হারেখ শব্দ থেকে থালাটির নাম হল হরিসা। তখন থেকেই হারিসাকে দাতব্য খাবার হিসেবে দান করে হয়ে আসছে। পদটি ঐতিহ্যগতভাবে ইস্টারের দিনে পরিবেশন করা হয়। এটি এখনও সারা বিশ্বের অনেক আর্মেনিয়ান পরিবারের দ্বারা প্রস্তুত করা হয় এবং এটি আর্মেনিয়ার জাতীয় খাবার হিসাবে বিবেচিত হয়। ইবনে সায়ার আল-ওয়াররাকের দশম শতকের একটি রান্নার বই কিতাব আল তাবিখ -এ হারিসের উল্লেখ আছে। পাশাপাশি আল-বাগদাদির তের শতকের রান্নার বই কিতাব আল তাবিখ এবং ইবনে রাজিন আল-তুজিবি রচিত তের শতকের রন্ধন সম্পর্কীয় বই কিতাব আন্দালুস -এ হারিসের কথা নথিভুক্ত করা হয়েছে। আল-খিওয়ান ফি তাইয়্যিবাত আল-তাআম ওয়াল-আলওয় নামক আরেকটি গ্রন্থে হারিসের কথা উল্লেখ করা হয়েছে। হালিম নামক খাবারের উৎপত্তিও হারিস থেকে হয়েছে বলে ধারণা করা হয় । হারিস রান্না করার জন্য প্রথমে গম সারারাত ভিজিয়ে রাখতে হয়। তারপর মাংস এবং মাখন বা ভেড়ার লেজের চর্বি সহ সেটি জলে সিদ্ধ করা হয়। অবশিষ্ট তরল ছেঁকে ফেলা হয় এবং মিশ্রণটিতে স্বাদযুক্ত করতে মশলা যোগ করা হয়। হারিস দারুচিনি, চিনি এবং বিশুদ্ধ মাখন দিয়ে পরিবেশন করা যেতে পারে। "Al Harees, traditional Emirati Cuisine"। UAE Style Magazine। ২৬ জুলাই ২০১৩।  Team, Almaany। "Definition and meaning of Harees in Arabic - Arabic dictionary - Page 1"। www.almaany.com (ইংরেজি ভাষায়)।  Irina Petrosian, David Underwood (২০০৬)। Armenian food: fact, fiction & folklore (2. সংস্করণ)। Yerkir Pub.। পৃষ্ঠা 65। আইএসবিএন 9781411698659।  Charles Perry, "Cooking with the Caliphs", Saudi Aramco World 57:4 (July/August 2006) full text ওয়েব্যাক মেশিনে আর্কাইভকৃত ৩০ নভেম্বর ২০১৪ তারিখে "The haleem debate: Why some Indian Muslims are renaming the Ramzan delicacy 'daleem'"।
কামেচ্ছা

কামেচ্ছা বা যৌন আকাঙ্ক্ষা হল আবেগ এবং প্রেরণামূলক অবস্থা যা যৌন উদ্দেশ্য বা কার্যকলাপের প্রতি আগ্রহ, অথবা যৌন বস্তু খোঁজার জন্য বা যৌন কার্যকলাপে লিপ্ত হওয়ার জন্য অভিযানের মাধ্যমে চিহ্নিত করা হয়। এটি যৌনতার এমন দিক, যা এক ব্যক্তি থেকে অন্য ব্যক্তির মধ্যে উল্লেখযোগ্যভাবে পরিবর্তিত হয় এবং পরিস্থিতির উপর নির্ভর করে ওঠানামা করে। এটি মানব জীবনের একক সবচেয়ে সাধারণ যৌন ঘটনা হতে পারে। কামেচ্ছা হল বিষয়ভিত্তিক অনুভূতির অবস্থা যা অভ্যন্তরীণ ও বাহ্যিক উভয় ইঙ্গিত দ্বারা উদ্ভূত হতে পারে এবং এর ফলে প্রকাশ্য যৌন আচরণ হতে পারে বা নাও হতে পারে। আকাঙ্ক্ষা কল্পনা এবং যৌন কল্পনার মাধ্যমে বা এমন একজন ব্যক্তিকে উপলব্ধি করার মাধ্যমে যাকে একজন আকর্ষণীয় বলে মনে করে। এটি যৌন উত্তেজনার মাধ্যমেও তৈরি ও পরিবর্ধিত হয়, যা যৌন আকাঙ্ক্ষার কারণে হয় যার উপর এখনও কাজ করা হয়নি। মানুষের যৌন আকাঙ্ক্ষার শারীরিক প্রকাশের মধ্যে রয়েছে চাটা, চুষা, জিহ্বা বের হওয়া, এবং ঠোঁট স্পর্শ করা। কামেচ্ছা স্বতঃস্ফূর্ত বা প্রতিক্রিয়াশীল হতে পারে,  ইতিবাচক বা নেতিবাচক, এবং বর্ণালীতে তীব্রতা পরিবর্তিত হতে পারে। যৌন আকাঙ্ক্ষা এবং কীভাবে এটি প্রকাশ করা উচিত সে সম্পর্কে দৃষ্টিভঙ্গি সমাজ এবং ধর্মগুলির মধ্যে উল্লেখযোগ্যভাবে পরিবর্তিত হয়। Mobbs, Anthony (২০২০-০১-০৪)। "An Atlas of Personality, Emotion and Behaviour"। PLOS ONE (ইংরেজি ভাষায়)। 15 (1): e0227877। ডিওআই:10.6084/m9.figshare.c.4792323.v1। পিএমআইডি 31961895। পিএমসি 6974095 । উদ্ধৃতি টেমপ্লেট ইংরেজি প্যারামিটার ব্যবহার করেছে (link) Mobbs, Anthony E. D. (২০২০-০১-২১)। "An atlas of personality, emotion and behaviour"। PLOS ONE (ইংরেজি ভাষায়)। 15 (1): e0227877। আইএসএসএন 1932-6203। ডিওআই:10.1371/journal.pone.0227877 । পিএমআইডি 31961895। পিএমসি 6974095 । উদ্ধৃতি টেমপ্লেট ইংরেজি প্যারামিটার ব্যবহার করেছে (link) Regan, P.C.; Atkins, L. (২০০৬)। "Sex Differences and Similarities in Frequency and Intensity of Sexual Desire"। Social Behavior & Personality। 34 (1): 95–101। এসটুসিআইডি 29944899। ডিওআই:10.2224/sbp.2006.34.1.95। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Beck, J.G.; Bozman, A.W.; Qualtrough, T. (১৯৯১)। "The Experience of Sexual Desire: Psychological Correlates in a College Sample"। The Journal of Sex Research। 28 (3): 443–456। ডিওআই:10.1080/00224499109551618। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Toates, F. (২০০৯)। "An Integrative Theoretical Framework for Understanding Sexual Motivation, Arousal, and Behavior"। Journal of Sex Research। 46 (2–3): 168–193। এসটুসিআইডি 24622934। ডিওআই:10.1080/00224490902747768। পিএমআইডি 19308842। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Gonzaga, G. C.; Turner, R. A.; Keltner, D.; Campos, B.; Altemus, M. (২০০৬)। "Romantic Love and Sexual Desire in Close Relationships"। Emotion। 6 (2): 163–179। ডিওআই:10.1037/1528-3542.6.2.163। পিএমআইডি 16768550। সাইট সিয়ারX 10.1.1.116.1812 । উদ্ধৃতি টেমপ্লেট ইংরেজি প্যারামিটার ব্যবহার করেছে (link) Basson, R. (২০০০)। "The Female Sexual Response: A Different Model"। Journal of Sex & Marital Therapy। 26 (1): 51–65। ডিওআই:10.1080/009262300278641 । পিএমআইডি 10693116। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
টিপ

টিপ বাঙালি মেয়েদের একটি ঐতিহ্যবাহী প্রসাধনী। বিন্দি (সংস্কৃত বিন্দু শব্দ থেকে উৎপত্তি যার অর্থ ছোট কণা") বা পোট্টু ( তামিল: பொட்டு ) হল একধরনের ভারতীয় ধর্মীয় প্রসাধনী। টিপ একটি রঙিন আঠালো স্টিকার। অন্যদিকে বিন্দি হচ্ছে একটি বিন্দু বা ফোটা যা নারীরা কপালের দুই ভুরুর মাঝখানে পরিধান করে। ভারতীয় উপমহাদেশের হিন্দু, জৈন, বৌদ্ধ এবং শিখ নারীরা সাধারণত এই বিন্দি পরিধান করেন। বিন্দি হল এক বা একাধিক রঙের উজ্জ্বল বিন্দু যা কপালের মাঝখানে ভ্রুর কাছাকাছি বা কপালের মাঝখানে প্রয়োগ করা হয়। ভারত, পাকিস্তান, বাংলাদেশ, নেপাল, ভুটান এবং শ্রীলংকার হিন্দুরা এই বিন্দি পরিধান করে। দক্ষিণ-পূর্ব এশিয়ায় বালিনিজ, ফিলিপিনো, জাভানিজ, ইন্দোনেশিয়ান, মালয়েশিয়ান, সিঙ্গাপুরিয়ান, ভিয়েতনামি এবং বার্মিজ অঞ্চলের হিন্দুদের মধ্যে বিন্দি পরিধানের রীতি আছে। টিপের অনুরূপ একটি চিহ্ন চীনে শিশুরা পরিধান করে। ভারতীয় উপমহাদেশ এবং দক্ষিণ-পূর্ব এশিয়ার মতো দেশে এই টিপ তৃতীয় নেত্র বা জ্ঞান নেত্রের চিহ্নস্বরূপ। হিন্দু, বৌদ্ধ এবং জৈন ধর্মে বিন্দি অজ্ঞান চক্রের সাথে যুক্ত, এবং বিন্দু তৃতীয় চক্ষু চক্র নামে পরিচিত। ধর্মীয় বিশ্বাস অনুসারে তৃতীয় নেত্র হল সেই বিন্দু যার চারপাশে মন্ডলা তৈরি হয়, যা মহাবিশ্বের প্রতিনিধিত্ব করে। বৃহত্তর ভারতের বিভিন্ন অঞ্চলে বিন্দির ঐতিহাসিক ও সাংস্কৃতিক গুরুত্ব রয়েছে। বাঙালি মেয়েরা নীল, বাদামী, সাদা ও লাল ইত্যাদি যেকোনো রঙের টিপ পরতে পছন্দ করে এবং এই টিপ যেকোন আকৃতির হতে পারে। ঐতিহ্যবাহী বিন্দি জাফরানী রঙের হয়। প্রথমে এক চিমটি সিঁদুরের গুঁড়া আঙুলের ডগায় লাগিয়ে নিতে হয়, তারপর দুই ভুরু বা কপালের মাঝ বরাবর এই টিপ পরা হয়। লাক্ষা, চন্দন, 'আগুরু', মাইকা, 'কস্তুরি', কুমকুম (লাল হলুদ দিয়ে তৈরি) এবং সিঁদুরের মতো বিভিন্ন উপকরণ দিয়ে টিপ পরা হয় বা রঙ করা হয়। জাফরানের গুড়োর সঙ্গে কুসুম ফুল যোগ করেও টিপ তৈরি করা যেতে পারে। ঐতিহ্যগতভাবে টিপে একটি লাল বিন্দুর সাথে সবুজ রঙের মিশ্রণ থাকে। বিন্দির রঙ বা আকার সীমাবদ্ধ বা নির্দিষ্ট নয়। https://www.bbc.com/bengali/news-60988562 "History and Etymology for bindi"। Merriam-Webster। সংগ্রহের তারিখ ১৬ জানুয়ারি ২০২২। borrowed from Hindi bindī, literally, "dot, mark" (or a cognate Indo-Aryan word), going back to the Middle Indo-Aryan and Sanskrit stem bindu- "drop, spot," it’s worn by Sikhs, Buddhist, Jains and Hindus  "Bindi etymology" (English ভাষায়)। Etymologeek। সংগ্রহের তারিখ ১৬ জানুয়ারি ২০২২। English word bindi comes from Hindi बिंदी উদ্ধৃতি শৈলী রক্ষণাবেক্ষণ: অচেনা ভাষা (link) Khanna 1979: p. 171 Xiaoou, Yu (১০ সেপ্টেম্বর ২০১৪)। "Guidelines for school entrance in ancient China"। ChinaCulture.org। সংগ্রহের তারিখ ১৬ ফেব্রুয়ারি ২০১৮।  Mercier (2007). p. 267. Swami Ranganathananda (১৯৯১)। Human Being in Depth: A Scientific Approach to Religion। SUNY Press। পৃষ্ঠা 21। আইএসবিএন 0791406792।  Shakya, pp. 82–83 Southeast Asia: A Historical Encyclopedia, from Angkor Wat to East Timor, by Keat Gin Ooi p. 642 Hindu-Buddhist Architecture in Southeast Asia by Daigorō Chihara p. 226 Bahadur, Om Lata (১৯৯৬)। The book of Hindu festivals and ceremonies (3rd সংস্করণ)। UBS Publishers Distributors ltd.। পৃষ্ঠা 168। আইএসবিএন 81-86112-23-5।  Khadi and Village Industries Commission, Government of India Parvesh Handa, "Home Beauty Clinic", Pustak Mahal, আইএসবিএন ৮১-২২৩-০০৯৯-৫
রাজোপাধ্যায়

রাজোপাধ্যায় ( নেপালি : राजोपाध्याय) হল নেপালের নেভার ব্রাহ্মণদের অন্তর্ভুক্ত এক পূজারি ব্রাহ্মণ গোষ্ঠী। সংস্কৃতে, রাজোপধ্যায় বা রাজ-উপাধ্যায় কথার আক্ষরিক অর্থ হল রাজকীয় শিক্ষক বা 'গুরু'। রাজোপাধ্যায়রা দেব ব্রাহ্মণ (ঈশ্বর-ব্রাহ্মণ) বা দ্যব্যাজ্যা (ঈশ্বর-দাদা) বা বারমু (ব্রাহ্মণ) নামেও পরিচিত ছিলেন। তারা ছিলেন মল্ল রাজাদের রাজকীয় গুরু এবং পুরোহিত। আজ, রাজোপাধ্যায় ব্রাহ্মণরা কাঠমান্ডু উপত্যকার উচ্চ বর্ণের হিন্দু নেওয়ার,( প্রধানত চাথারিয়া এবং শ্রেষ )এবং কিছু নির্দিষ্ট বর্ণের হিন্দু নেওয়ার গোষ্ঠীর (সবচেয়ে উল্লেখযোগ্যভাবে ভক্তপুর জায়াপুস ) ঘরোয়া পুরোহিত। তাত্ত্বিকভাবে, কাঠমান্ডু উপত্যকার চাথারিয়ারা অন্য ব্রাহ্মণ গোষ্ঠীকে ডাকে না, কারণ রাজোপাধ্যায়রা তাদের ঐতিহ্যগত পুরোহিত। তারা গায়ত্রী মন্ত্র শ্লোক এবং পবিত্র সুতো (জেনেয়ু) ধারন সহ তাদের সমস্ত জীবন-চক্র সংস্কার আচার পালন করে। তাদের উপনয়ন অনুষ্ঠানও আছে। অন্যান্য বর্ণ গোষ্ঠীর লোকেরা একজন বৌদ্ধ বজ্রাচার্যকে তাদের পারিবারিক পুরোহিত হিসাবে সমস্ত জীবন-চক্র অনুষ্ঠান পরিচালনা করার জন্য আহ্বান করে। রাজোপাধ্যায়রা হল একটি অন্তঃবিবাহিত ব্রাহ্মণ গোষ্ঠী যারা কনৌজের কান্যকুব্জ ব্রাহ্মণদের বংশধর। তারা ষোল শতকের শেষের দিকে কাঠমান্ডু উপত্যকায় অভিবাসিত হয়েছিল। তারা কাঠমান্ডু, ভক্তপুর এবং ললিতপুরের তিনটি শহরে বসবাস করে ও সেইসমস্ত অঞ্চলে তারা বহিরাগত শ্রেণীভুক্ত। এরা তিনটি গোষ্ঠীতে বিভক্ত এবং এদের তিনটি গোত্র রয়েছে, যারা হলেন ললিতপুরের গার্গ্য, ভক্তপুরের ভরদ্বাজ এবং কাঠমান্ডুর কৌশিক। এরা সকলেই শুক্ল যজুর্বেদের মধ্যমদিনা বিদ্যালয়ের অন্তর্গত। তাদের পবিত্র মান্য ভাষা হল সংস্কৃত। তবে সকলেই নেওয়ার ভাষায় পারদর্শী। নেওয়ারদের মধ্যে প্রধান ব্রাহ্মণ গোষ্ঠী এবং বৈদিক ও তান্ত্রিক জ্ঞানের প্রধান গুরু হিসাবে, রাজোপাধ্যায়দের নেপালি বর্ণ ব্যবস্থায় শীর্ষে স্থান দেওয়া হয়েছিল, এবং তারা বিশেষ করে হিন্দু নেওয়ারদের মধ্যে প্রচুর সামাজিক প্রতিপত্তি এবং ক্ষমতার অধিকারী ছিল। Toffin, Gerard. (1995). 'The Social Organization of Rajopadhyaya Brahmans of Nepal'. In Gellner, David & Quigley, Declan. (eds). Contested Hierarchies: A Collaborative Ethnography of Caste Among the Newars of Kathmandu Valley. Oxford: Clarendon Press. Toffin, Gerard। Newar Society: City, Village and Periphery। Himal Books। আইএসবিএন 9789993343950।
অখিল ভারতীয় আয়ুর্বিজ্ঞান সংস্থান, মনেঠি

অল ইন্ডিয়া ইনস্টিটিউট অব মেডিক্যাল সায়েন্সেস মনেঠি (এইমস মনেঠি) হল ভারতের হরিয়ানা রাজ্যের মনেঠির নিকটবর্তী মাজরা গ্রামস্থিত একটি নির্মাণাধীন সরকারি হাসপাতাল ও চিকিৎসা বিদ্যালয়। এইমস মনেঠি ২০১৯ সালের ১লা ফেব্রুয়ারি ঘোষিত ও ২০১৯ সালের ২৮শে ফেব্রুয়ারি অনুমোদিত হয়েছিল, নির্মাণ ২০২৩ সালে শুরু হয়েছিল। এটি দেশের ২২তম এইমস, এবং ১২৯৯ কোটি টাকা ব্যয়ে নির্মিত হবে। "BUDGET SUMMARY WITH MAJOR HIGHLIGHTS OF THE INTERIM BUDGET 2019-20" (পিডিএফ)। archive.pib.gov.in (ইংরেজি ভাষায়)। সংগ্রহের তারিখ ২৪ মার্চ ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Cabinet approves Setting up of New AIIMS at Manethi, Haryana"। pib.gov.in (ইংরেজি ভাষায়)। ২৮ ফেব্রুয়ারি ২০১৯। সংগ্রহের তারিখ ২৪ মার্চ ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Sixteen more AIIMS"। pmssy-mohfw.nic.in (ইংরেজি ভাষায়)। সংগ্রহের তারিখ ২৪ মার্চ ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Work on AIIMS Rewari expected to start from March 2023,says Rao Inderjit Singh"। timesofindia.indiatimes.com (ইংরেজি ভাষায়)। ২২ নভেম্বর ২০২২। সংগ্রহের তারিখ ২৪ মার্চ ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
আহমেদ হায়াত

আহমেদ হায়াত (জন্ম ১ অক্টোবর ১৯৭৭) একজন পাকিস্তানি প্রথম-শ্রেণীর ক্রিকেটার যিনি ফয়সালাবাদ ক্রিকেট দলের হয়ে খেলেছেন। "Ahmed Hayat"। ESPN Cricinfo। সংগ্রহের তারিখ ৮ নভেম্বর ২০১৫।  ইএসপিএনক্রিকইনফোতে আহমেদ হায়াত (ইংরেজি)